b'\n_START_ARTICLE_\nThe Time of Our Lives (EP)\n_START_SECTION_\nPisanje in tr\xc5\xbeenje\n_START_PARAGRAPH_\nPo tem, ko je dokon\xc4\x8dala tri projekte za fran\xc5\xa1izo Hannah Montana, Hannah Montana: Hits Remixed, Hannah Montana: The Movie in Hannah Montana 3, je Miley Cyrus izdala svoj prvi studijski EP. Pred tem je izdala \xc5\xbee EP iTunes: Live from London, ki je iz\xc5\xa1el v Zdru\xc5\xbeenem kraljestvu preko trgovine iTunes; je tudi njen tretji projekt, ki ni v povezavi s fran\xc5\xa1izo Hannah Montana._NEWLINE_Miley Cyrus je balado \xc2\xbbBefore the Storm\xc2\xab\xc2\xa0posnela kot duet z glasbeno skupino Jonas Brothers za njihov \xc4\x8detrti glasbeni album Lines, Vines and Trying Times. Verzija pesmi, izvajana v \xc5\xbeivo, je postala tudi del EP-ja. Pesem, ki sta jo napisala Miley Cyrus in Nick Jonas, je bila originalno posneta izklju\xc4\x8dno za njihov glasbeni album A Little Bit Longer, vendar na njem ni iz\xc5\xa1la. Ko je Nick Jonas pesem pokazal njej, sta se odlo\xc4\x8dila, da bosta skupaj posnela pesem. Nick Jonas je o konceptu pesmi \xc2\xbbBefore the Storm\xc2\xab\xc2\xa0spregovoril v intervjuju z revijo Twist. Dejal je, da se je pesem na koncu \xc2\xbbizkazala za enkratno\xc2\xab\xc2\xa0ko sta, s klavirjem, preuredila besedilo tako, da je pokazala \xc2\xbbve\xc4\x8d [njune] zgodbe\xc2\xab._NEWLINE_Nova producenta Dr. Luke in Claude Kelly sta z Miley Cyrus delala na glavnem singlu in singlu\xc2\xa0\xc2\xbbThe Time of Our Lives\xc2\xab. Ponovna sodelovanja vklju\xc4\x8dujejo tudi njeno sodelovanje z z grammyjem nagrajenim producentom Johnom Shanksom, ki je zgodaj leta 2009 zanjo napisal pesem\xc2\xa0\xc2\xbbThe Climb\xc2\xab. 1. avgusta 2009 je John Shanks z Miley Cyrus delal v studiu 3180 Media Group Studios v Savannah, Georgia, na pesmi\xc2\xa0\xc2\xbbWhen I Look at You\xc2\xab. Pesem je bila kasneje tudi del filma Poslednja pesem iz leta 2010. Med \xc5\xa1estimi pesmimi na EP-ju, ki so originalne, je Miley Cyrus posnela tudi lastno verzijo pesmi \xc2\xbbKicking and Screaming\xc2\xab\xc2\xa0iz drugega glasbenega albuma Ashlee Simpson, I Am Me. Pop pevka Kesha in njena mama, Pebe Sebert, sta napisali eno pesem iz albuma za Miley Cyrus.\n_START_SECTION_\nGlasbena struktura in besedilo\n_START_PARAGRAPH_\nThe Time of Our Lives je primarno EP pop rock zvrsti, vendar vklju\xc4\x8duje tudi ostale stile. Pesmi \xc2\xbbKicking and Screaming,\xc2\xab\xc2\xa0\xc2\xbbParty in the U.S.A.,\xc2\xab \xc2\xbbTime of Our Lives\xc2\xab\xc2\xa0in \xc2\xbbTalk Is Cheap\xc2\xab\xc2\xa0so hitrega ali zmernega tempa. EP vklju\xc4\x8duje tudi balade in sicer pesmi \xc2\xbbBefore the Storm,\xc2\xab\xc2\xa0\xc2\xbbObsessed\xc2\xab\xc2\xa0in \xc2\xbbWhen I Look at You\xc2\xab. Pesem \xc2\xbbParty in the U.S.A.\xc2\xab\xc2\xa0je bila opisana kot pesem synthpop, hip-hop, dance-pop in reggae zvrsti, medtem ko je bil stil Miley Cyrus, ki vsebuje country-pop pridih, opisan kot pove\xc4\x8dan. Pesmi \xc2\xbbTalk Is Cheap,\xc2\xab\xc2\xa0\xc2\xbbKicking and Screaming\xc2\xab\xc2\xa0in \xc2\xbbThe Time Of Our Lives\xc2\xab\xc2\xa0so bolj tipi\xc4\x8dne pop rock pesmi s pridihom synthrocka in power popa. V intervjuju za oddajo The Today Show so dodatno razlo\xc5\xbeili zvezo s pojmom The Time of Our Lives in napisali, da bo EP bolj rockovski kot prej\xc5\xa1nji projekti Miley Cyrus. Miley Cyrus je v intervjuju dejala, da si \xc5\xbeeli \xc2\xbbodpo\xc4\x8diti\xc2\xab, da bi bila \xc2\xbbformula\xc2\xab\xc2\xa0za nov projekt \xc2\xbbnekaj novega\xc2\xab._NEWLINE_Glede na besedila pesmi EP govori o ljubezni in \xc5\xbeivljenju Miley Cyrus. Pesem \xc2\xbbKicking and Screaming\xc2\xab\xc2\xa0ima paranoi\xc4\x8dno besedilo, ki se osredoto\xc4\x8di na par, ki se mu na poti neprestano pojavljajo vpra\xc5\xa1anja. Pesem \xc2\xbbParty in the U.S.A.\xc2\xab\xc2\xa0ima \xc2\xbbsemi-avtobiografsko\xc2\xab\xc2\xa0besedilo, ki govori o \xc5\xbeivljenju Miley Cyrus v \xc4\x8dasu, ko se je preselila iz Nashvillea, Tennessee v Los Angeles, Kalifornija; njen opis pesmi \xc2\xbbParty in the U.S.A.\xc2\xab\xc2\xa0je \xc2\xbbvse-ameri\xc5\xa1ka pesem\xc2\xab. V pesmi sta navedena tudi Jay-Z in Britney Spears kot ustvarjalca, ki jih protagonistka pesmi poslu\xc5\xa1a. Miley Cyrus je dejala, da v\xc4\x8dasih poslu\xc5\xa1a Britney Spears v resni\xc4\x8dnem \xc5\xbeivljenju. V pesmi \xc2\xbbThe Time of Our Lives\xc2\xab\xc2\xa0protagonistka ne skrbi za prihodnost ter se osredoto\xc4\x8di samo na \xc5\xbeivljenje v sedanjosti in na to, da bi se trenutno zabavala. Pesem \xc2\xbbObsessed\xc2\xab\xc2\xa0govori o ljubezni, ki se po\xc4\x8dasi spreminja v obsesijo. Pesem \xc2\xbbBefore the Storm\xc2\xab\xc2\xa0govori o razhodu med Miley Cyrus in Nicka Jonasa, ki je tudi sodeloval pri pisanju pesmi.\n_START_SECTION_\nPartnerstva\n_START_PARAGRAPH_\nV Zdru\xc5\xbeenih dr\xc5\xbeavah Amerike je The Time of Our Lives ekskluzivno iz\xc5\xa1el preko ameri\xc5\xa1ke trgovine na drobno, Wal-Mart, EP pa je bil na voljo v trgovini in preko njihove spletne strani Walmart.com. Izzid je bil uradno na\xc4\x8drtovan za 31. avgust 2009, vendar je v mnogih trgovinah zaradi zmede iz\xc5\xa1el tri dneve prezgodaj. Preko svoje uradne spletne strani na Twitterju je Miley Cyrus glede nesre\xc4\x8de napisala le to, da je \xc2\xbb\xc5\xa1okirana\xc2\xab\xc2\xa0in se zahvalila vsem, ki so EP tudi kupili._NEWLINE_Miley Cyrus je EP uporabila tudi za promoviranje svoje nove linije obla\xc4\x8dil. Slednja je iz\xc5\xa1la v avgustu, tudi ekskluzivno za trgovino Wal-Mart in preko njihove uradne spletne strani, Walmart.com. V zvezi s primerjanjem je Miley Cyrus dejala, da je EP The Time of Our Lives navdihnil linijo obla\xc4\x8dil. Obe sta vzajemno odra\xc5\xbeali\xc2\xa0\xc2\xbbrock\xc2\xab in generi\xc4\x8dnost. Trgovina na drobno je sponzorirala tudi svetovno turnejo Miley Cyrus leta 2009.\n_START_SECTION_\nKritike\n_START_PARAGRAPH_\nEP je v glavnem prejel pozitivne ocene s strani glasbenih kritikov. Bill Lamb iz spletne strani About.com je pohvalil pesmi \xc2\xbbKicking and Screaming,\xc2\xab\xc2\xa0\xc2\xbbParty in the U.S.A.\xc2\xab\xc2\xa0in \xc2\xbbThe Time of Our Lives\xc2\xab\xc2\xa0zaradi njihove energi\xc4\x8dnosti, kljub temu pa je balade opisal kot pesmi \xc2\xbbza v smeti\xc2\xab. Bill Lamb je napisal tudi: \xc2\xbbResni\xc4\x8dni klju\xc4\x8d do najbolj aretacijskega in razlikovalnega uspeha Miley Cyrus je njen jasen glas.\xc2\xab Heather Phares iz Allmusic je trdil, da je EP The Time of Our Lives \xc2\xbb\xc5\xa1e en samozavesten korak v to smer.\xc2\xab Heather Phares je pohvalila pesmi \xc2\xbbKicking and Screaming,\xc2\xab\xc2\xa0\xc2\xbbTalk Is Cheap\xc2\xab\xc2\xa0in \xc2\xbbObsessed\xc2\xab; opisala jih je kot zares zrele in napisala, da upodobijo njen \xc2\xbbvidez rockovske bejbe in dive, ki poje balade\xc2\xab. Mikael Wood iz revije Entertainment Weekly je pesem \xc2\xbbObsessed\xc2\xab\xc2\xa0primerjal z glasbenim stilom iz muzikala Nesre\xc4\x8dniki ter dodal, da \xc2\xbbpri\xc4\x8dakujem njene neizogibne gibe mrtvega metala.\xc2\xab\n_START_SECTION_\nDose\xc5\xbeki na lestvicah\n_START_PARAGRAPH_\nOb koncu tedna 12. septembra 2009 je EP za 62.000 prodanih kopij dosegel tretje mesto na lestvici Billboard 200. Zaradi tega je Miley Cyrus na lestvici imela osem od desetih albumov, vklju\xc4\x8dno z albumi, ki jih je posnela kot Hannah Montana. Ob koncu tedna 19. septembra je EP prodal 153.000 kopij (kar je 154 procentov ve\xc4\x8d, kot prej\xc5\xa1nji teden) in se zaradi tega povzpel na drugo mesto lestvice Billboard 200. The Time of Our Lives je tam pre\xc5\xbeivel \xc5\xa1e naslednji teden, nato pa ob koncu tedna 26. septembra 2009 spet padel na tretje mesto za 120.000 prodanih kopij izvodov. Ob koncu tedna 3. oktobra tistega leta je album prodal 38 procentov manj, 75.000 kopij in tako na lestvici zasedel peto mesto. Ob koncu tedna 2. decembra 2009 se je EP iz devetindvajsetega mesta povzpel na sedmo mesto na lestvici za 150.000 prodanih kopij.\n_START_SECTION_\nPromocija\n_START_PARAGRAPH_\nOble\xc4\x8dena v belo obleko in \xc5\xa1kornje se je Miley Cyrus pridru\xc5\xbeila glasbeni skupini Jonas Brothers na odru 20. junija 2009 za izvedbo pesmi\xc2\xa0\xc2\xbbBefore the Storm\xc2\xab\xc2\xa0v \xc5\xbeivo v Dallasu, Teksas, da bi za\xc4\x8dela turnejo Jonas Brothers 2009 World Tour v Severni Ameriki. Njen nastop Miley Cyrus s pesmijo \xc2\xbbParty in the U.S.A.\xc2\xab\xc2\xa0na podelitvi nagrad Teen Choice Awards leta 2009 10. avgusta 2009 je prejel veliko kritik, saj je Miley Cyrus med njim plesala na vrhu vozi\xc4\x8dka za sladoled. Komentatorji so trdili, da je bil ples neprimeren, provokativen in podoben nastopom Britney Spears. Nekateri so Miley Cyrus branili, \xc4\x8de\xc5\xa1 da je njena slika nastopa povzro\xc4\x8dila to, da je ples izgledal bolj seksualen, kot je bil in je zaradi tega javnost ignorirala njene dose\xc5\xbeke kot glasbenice. Predstavniki podjetja The Walt Disney Company so se vzdr\xc5\xbeali mnenja o njenem nastopu, vendar so dejali, da je Disney Channel, na katerem je Miley Cyrus nastopila v glavni vlogi v televizijski seriji Hannah Montana, \xc2\xbbprijazen do otrok\xc2\xab. Miley Cyrus je dejala, da je bil nastop pomemben, saj zastopa razli\xc4\x8dne vidike Amerike, kot sta Hollywood in parki s prikolicami, na sme\xc5\xa1en na\xc4\x8din. Od takrat je Miley Cyrus s pesmimi iz EP-ja nastopila v oddajah The Today Show in VH1 Divas. Pesem \xc2\xbbParty in the U.S.A.\xc2\xab\xc2\xa0je bila uporabljena tudi kot glasbena tema v ozadju v reklami za linijo obla\xc4\x8dil Miley Cyrus in Maxa Azrie. Pesmi iz EP-ja so bile izvedene tudi na njeni drugi samostojni in prvi mednarodni turneji Wonder World Tour. Pesmi so bile izvedene na koncertih v sklopu turneje, ki so bili izvedeni v jeseni in zimi 2009.'